**Steffen Tangstad** (s. 22. kesäkuuta 1959 Tønsberg, Norja) on ammattilaisuransa lopettanut norjalainen ammattinyrkkeilijä, joka urallaan nousi kaksi kertaa raskaansarjan Euroopan mestariksi.

Ura amatöörinyrkkeilijänä 1970-luvun lopulla
--------------------------------------------

Amatööriuralla Tangstad voitti kuusi Norjan raskaansarjan nyrkkeilymestaruutta vuosina 1975-80. Kaikkiaan hän otteli amatöörinä 70 ottelua, joista 61 päättyi hänen voitokseen.

Ammattinyrkkeilijänä 1980-luvulla
---------------------------------

Tangstad aloitti ammattilasiuransa vuoden 1980 alussa, mutta ura pääsi todella käyntiin hänen siirryttyä Yhdysvaltoihin, jossa hän saavutti 17 peräkkäistä tappiotonta ottelua. Ottelupaikkana Yhdysvalloissa oli Tangstadin otteluissa Chigacon alue.

Vuoden 1984 alussa Tangstad siirtyi Eurooppaan, jossa hyvin usein kilpailupaikkana oli Kööpenhamina, koska tähän aikaan ammattinyrkkeilykilpailut olivat Norjassa kiellettyjä. Helmikuussa 1984 hän kohtasi nimekkään Iso-Britannian Joe Bugnerin saaden hänestä pistevoiton. Syyskuussa 1984 Tangstad pääsi titteliotteluun ja otteli ranskalaista Lucien Rodriguezia vastaan, joka piti halussaan raskaansarjan Euroopanmestarin titteliä. Tangstad otti selvän pistevoiton ottelussa, ja näin hänestä tuli hieman yllätyksellisesti raskaansarjan Euroopanmestari. Tangstad puolusti titteliä maaliskuussa 1985 ruotsalaista Anders "Lillen" Eklundia vastaan, mutta koki keskeytyksen 4. erässä ja menetti näin mestaruustittelin. Eklund menetti pian EM-tittelin Britannian Frank Brunolle, joka luopui EM-titelistään tavoitellakseen MM-arvoa. Brunon seuraajan titteliottelussa Tanskan Randersissa olivat vastakkain Tangstad ja Britannian John Westgarth. Tangstadista tuli hajaäänituomioin 2-1 uudelleen Euroopan mestari.

Steffen Tangstad pääsi MM-otteluun jo syksyllä 1986. Tällöin Tangstad taisteli Michael Spinksiä vastaan ​​IBF:n raskaansarjan mestaruudesta 6. syyskuuta 1986 Las Vegasissa, mutta hävisi Spinksin lyötyä hänet 4. erässä kanveesiin ja tuomari keskeytettyä ottelun. Tangstad päätti tähän yli kuusi vuotta kestäneen ammattinyrkkeilyuransa.

Nyrkkeilyuransa jälkeen Steffen Tangstad osallistui mm. Norjan TV:n Skal vi danse-kilpailuun.

Nyrkkeilyuran jälkeinen aika
----------------------------

Lopetettuaan ammatilaisnyrkeilyuransa Tangstad aloitti uran Norjan televisiossa "Modern Sports & Events" (MSE)-tapahtuman toimitusjohtajana, jolla oli lupa lähettää UFC eli vapaaottelujen pay-per-view -tapahtumia.

Vuonna 2018 Tangstadilla todettiin hermosairaus polyneuropatiasta, jonka seurauksena hänen vasenta jalkaansa jouduttiin amputoimaan.

Lähteet
-------

1. ↑  Steffen Tangstad Ringside. Viitattu 9.11.2023 (ruotsiksi).
2. 1 2 3  Steffen Tangstad Boxrec. Viitattu 9.11.2023 (englanniksi).
3. ↑  Tangstad takoi Norjan historiaa.  *Helsingin Sanomat*, 11.11.1984, s. 41. HS Aikakone (vain tilaajille). Viitattu 9.11.2023.
4. ↑  Ammattinyrkkeilyssä vallanvaihto - Anders Eklund otti Euroopan valtikan.  *Helsingin Sanomat*, 3.7.1962, s. 41. HS Aikakone (vain tilaajille). Viitattu 9.11.2023.
5. ↑  Norjan Tangstad iski taas Euroopan mestaruuden.  *Helsingin Sanomat*, 3.7.1962, s. 49. HS Aikakone (vain tilaajille). Viitattu 9.11.2023.
6. ↑  Alexander Nyhagen: Steffen kjører 24 mil for å danse  27.10.2006. VG. Viitattu 9.11.2023 (norjaksi).
7. ↑  Teddy Stenmark: Steffen Tangstad eighties heavyweight, competing with his former employer  12.3.2002. East Side Boxing. Viitattu 9.11.2023 (englanniksi).
8. ↑  Øystein Jarlsbo, Per Opsahl: Tangstads helse forverret: - Har amputert venstre ben  11.3.2019. VG. Viitattu 9.11.2023 (norjaksi).